google/wiki40b huggingface dataset:
Mukim Sering

Pentadbiran

Mukim Sering merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Kota Bharu.
Sejarah Internet

Sejarah Internet bermula rentetan daripada perlumbaan senjata di antara Amerika Syarikat dan Kesatuan Soviet. Pada tahun 1957, Kesatuan Soviet melancarkan satelit pertama mereka Sputnik 1 yang mencetuskan perlumbaan senjata di antara Kesatuan Soviet dan Amerika Syarikat apabila Dwight Eisenhower mewujudkan agensi ARPA (kemudian dinamakan sebagai DARPA) untuk mendahului dalam teknologi. ARPA melantik J.C.R Licklider untuk mengetuai organisasi IPTO yang baru dengan mandat untuk melanjutkan penyelidikan program SAGE bagi melindungi ruang udara AS daripada serangan nuklear. Di IPTO, Licklider mempromosikan gagasan manfaat mempunyai jaringan komunikasi di seluruh negara dan ini mempengaruhi pengganti selepasnya untuk mengambil Lawrence Roberts bekerja bagi melaksanakan visi tersebut.
Roberts mengetuai pembangunan jaringan berasaskan idea baru pengsuisan bingkisan (packet switching) yang ditemui oleh Paul Baran di RAND dan beberapa tahun kemudian oleh Donald Davies di Makmal Fizikal Kebangsaan UK. Satu komputer khas yang dipanggil Interface Message Processor (Pemproses Mesej Antara muka) dibangunkan untuk merealisasikan rekabentuk tersebut dan ARPANET mula beroperasi pada awal Oktober 1969. Komunikasi pertama dilakukan di antara pusat penyelidikan di Universiti California di Los Angeles dan Institut Penyelidikan Stanford.
Protokol jaringan pertama yang digunakan ARPANET adalah Program Kawalan Jaringan (Network Control Program). Pada tahun 1983, protokol ini digantikan oleh TCP/IP yang dibangunkan oleh Robert Kahn, Vint Cerf dan mereka yang lain. Penggunaan protokol ini seterusnya menjadi meluas di seluruh dunia.
Pada tahun 1990, ARPANET dibersarakan dan dipindahkan ke NSFNET. NSFNET kemudian disambungkan ke CSNET yang menyambungkan universiti-universiti di sekitar Amerika Utara dan kemudian ke EUnet yang menyambungkan kemudahan penyelidikan di Eropah. Dengan pengurusan bervisi yang dimainkan oleh NSF dan disemarakkan oleh kepopularan web, penggunaan internet meledak selepas tahun 1990. Ini menyebabkan kerajaan Amerika Syarikat memindahkan pengurusannya ke organisasi bebas bermula tahun 1995.
Karangkamulyan, Ciawigebang

Poskod

Poskod yang digunakan di Karangkamulyan adalah 45591. Terdapat 24 buah desa di dalam daerah kecamatan Ciawigebang.
Kampung Matang Samak

Poskod

Poskod yang digunakan di Kampung Matang Samak, Bedong, Kedah adalah 08100.
Cipameungpeuk

Poskod

Poskod yang digunakan di Cipameungpeuk adalah 45315. Terdapat buah desa di dalam daerah kecamatan Sumedang Selatan.
Purba Tajpur

Demografik 2001

Menurut bancian India pada tahun 2001, Purba Tajpur memiliki bilangan penduduk seramai 6,276. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Purba Tajpur memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 52% lelaki dan 48% wanita mampu membaca. 13% dari populasi berusia di bawah 6 tahun. (2001)
Burung Belatuk Sunda

Ciri-ciri

Burung Belatuk Sunda ialah haiwan berdarah panas, mempunyai sayap dan tubuh yang diselubungi bulu pelepah. Burung Belatuk Sunda mempunyai paruh tanpa gigi.
Jantung Burung Belatuk Sunda terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan

Sebagai burung, Burung Belatuk Sunda membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.
Choubepur Kalan

Demografik 2001

Menurut bancian India pada tahun 2001, Choubepur Kalan memiliki bilangan penduduk seramai 8,352. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Choubepur Kalan memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 56% lelaki dan 44% wanita mampu membaca. 16% dari populasi berusia di bawah 6 tahun. (2001)
Friedelshausen

Friedelshausen merupakan sebuah kawasan perbandaran terletak di daerah Schmalkalden-Meiningen, Thüringen, Jerman.
Krautscheid

Krautscheid merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Malibcong, Abra

Malibcong merupakan sebuah bandar yang terletak di wilayah Abra, Filipina.
Pada tahun 2000, kota ini memiliki populasi sebesar 3,806 orang.
Malibcong terbagi menjadi 12 barangay.
Parti Tenaga Rakyat Sarawak

Sejarah

Tan Sri William Mawan Ikom telah menubuhkan Parti Tenaga Rakyat Sarawak (TERAS) atau Sarawak People Energy Party, yang merupakan satu parti baru serpihan Parti Demokratik Progresif Sarawak (SPDP) dan didaftarkan serta diluluskan pendaftarannya oleh ROS pada tahun 2013 dan mahu memohon menyertai Barisan Nasional.
Batutumpang

Poskod

Poskod yang digunakan di Batutumpang adalah 41165. Terdapat buah desa di dalam daerah kecamatan Tegal Waru.
Pangkalan data hubungan

Dalam sesebuah pangkalan data hubungan (bahasa Inggerisnya relational database), data dipadankan dengan menggunakan sifat sama yang ditemui dalam set data terbabit. Kumpulan data yang terhasil menggunakan model hubungan (istilah teknikal bagi skema ini).
Perisian yang digunakan dalam pangkalan data hubungan dipanggil sistem pengurusan pangkalan data hubungan atau RDBMS (singkatan relational database management system). Istilah "pangkalan data hubungan" sering kali merujuk kepada perisian RDBMS, bukan pangkalan datanya.
Buat masa ini, pangkalan data hubungan merupakan pilihan utama bagi menyimpan data seperti rekod kewangan, rekod perubatan, maklumat peribadi serta data pengilangan dan logistik.

Kandungan

Pangkalan data hubungan ialah kumpulan hubungan (sering kali dipanggil jadual). Item-item lain sering kali dianggap sebahagian daripada pangkalan data, kerana ia membantu mengatur dan menstrukturkan data, di samping memastikan bahawa pangkalan data mematuhi sesebuah set keperluan.
Spica (kumpulan muzik)

2012: "Doggedly", Russian Roulette dan Lonely

Pada awal tahun 2012, B2M Entertainment mengumumkan bahawa mereka akan debut sekumpulan gadis penyanyi. Nama mereka adalah merujuk kepada Spica, bintang paling terang dalam buruj Virgo. Pada 10 Jan 2012, kumpulan ini mengeluarkan digital tunggal pertama mereka  "Doggedly" (독하게; juga diterjemah sebagai "Berkesan"). Video Muzik tersebut mencetuskan minat yang tinggi, ketika rakan label mereka - Mate Lee Hyori membuat kemunculan.
Pada 31 Januari, B2M Entertainment mengumumkan bahawa kumpulan itu akan membuat kemunculan rasmi mereka dengan mini album berjudul Russian Roulette. Video muzik panjang penuh telah dibebaskan pada 7 Februari. Promosi bagi "Russian Roulette" bermula dua hari berikutnya di M! Countdown. Lirik lagu tersebut kemudiannya diubah untuk memenuhi piwaian badan penyiaran "Munhwa Broadcasting Corporation" -MBC. Kumpulan tersebut membebaskan album lebih panjang dipaket semula berjudul Painkiller pada 29 Mac, mempromosi judul trek dengan nama yang sama.
Spica kembali dengan EP Kedua mereka berjudul Lonely pada 21 November, mempromosi tajuk trek dengan nama yang sama. Mereka sekali lagi berkerjasama dengan Sweetune, yang turut menghasilkan "Russian Roulette". Kumpulan ini pertama kali mempromosi lagu pada Music Bank pada 23 November, dan mengadakan "persembahan selamat tinggal" pada 6 Januar pada Inkigayo. Lagu lain dalam album adalah "Bersama Awak", ditulis oleh Kim Boa, "Malam Itu" (그날 밤), ditulis oleh Kim Bohyung, dan "Sejak Awak Keluar Dari Hidup Saya". Album tersebut memuncak pada kedudukan ke-8 di carta album mingguan Gaon, dengan jualan sebanyak 2,113 salinan fizikal.
Lles de Cerdanya

Lles de Cerdanya merupakan sebuah kawasan perbandaran yang terletak di Sepanyol dalam daerah Cerdanya, wilayah Catalonia.
Bagnan

Demografik 2001

Menurut bancian India pada tahun 2001, Bagnan memiliki bilangan penduduk seramai 8,779. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Bagnan memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 55% lelaki dan 45% wanita mampu membaca. 12% dari populasi berusia di bawah 6 tahun. (2001)
Terradillos de Esgueva

Terradillos de Esgueva merupakan sebuah kawasan perbandaran di Sepanyol di Burgos, di komuniti autonomi Castile dan León.
Strawberi Cinta

Sinopsis

Mengisahkan perjalanan seorang pelancong Jepun bernama Ichigo yang datang melawat Malaysia bersama rombongan pelancong senegaranya yang lain melalui sebuah pakej pelancongan Strawberry Vanilla Travel & Tours dan bertemu dengan Hakimi seorang pemandu pelancong.
Apabila berada di Malaysia dia berasa tertarik dengan kepelbagaian budaya serta agama penduduk Malaysia dan berasa kagum dengan keharmonian yang dikecapi Malaysia selama ini. Pada masa yang sama Ichigo mengupah penyiasat untuk mencari ibu kandungnya. Apabila Ichigo melihat beberapa tempat yang dilawatinya, dia segera akan teringat kenangan bersama ibunya dahulu. Hakimie sebagai pemandu pelancong dapat mengesan bahawa tujuan Ichigo lain dengan pelancong-pelancong yang pernah dia jumpa. Ichigo pula merahsiakan tentang tujuannya yang sebenar di Malaysia. Sehinggalah satu kejadian yang menimpa Ichigo dan di situlah segalanya terbongkar.

Penerbitan

Strawberi Cinta merupakan filem ke-70 terbitan Metrowealth Pictures dan diarahkan oleh Rusli Khadri yang sebelum ini menggalas tanggungjawab sebagai pereka penerbitan untuk beberapa filem terbitan Metrowealth. Untuk menjayakan watak Ichigo, Yana mengikuti kursus mempelajari bahasa Jepun. Penggambaran dijalankan di Kuala Lumpur, Melaka dan Putrajaya, sebanyak 20% dialog bahasa Jepun digunakan dalam filem ini, manakala 70% dialog lagi dalam bahasa Melayu.

Keluaran dan sambutan

Strawberi Cinta dikeluarkan pada 6 Disember 2012 di pawagam seluruh Malaysia, ia merupakan kegagalan komersial apabila hanya meraih kutipan pecah panggung sebanyak RM0.59 juta. Slogan filem ini ialah Tanya Sama Hati, Ada Rasa Cinta.
Yana Yassin dalam ulasannya berkata beliau tertarik dengan gandingan Pierre dan Yana, sambil mengulas: "Filem yang boleh di tonton, dengan pengajaran di sebaliknya jangan serkap jarang, nanti menyesal."
Ilmu & Disiplin Memahami Al-Qur'an

Ringkasan

Buku Ilmu & Disiplin Memahami Al-Qur'an ini merupakan buku kategori Pendidikan & Tamadun.
Talang Kemulun

Poskod

Poskod yang digunakan di Talang Kemulun adalah 37172. Terdapat 14 buah desa di dalam daerah kecamatan Danau Kerinci.
Mayet

Mayet merupakan sebuah komun di jabatan Pays-de-la-Loire di barat-laut Perancis.
Alappuzha

Demografik 2001

Menurut bancian India pada tahun 2001, Alappuzha memiliki bilangan penduduk seramai 177,079. Dari jumlah tersebut, kaum lelaki membentuk 48% dari jumlah keseluruhan populasi dan wanita seramai 52%.

Pendidikan 2011

Menurut bancian India pada tahun 2001 Alappuzha memiliki kadar pendidikan (kebolehan membaca) 84%, melebihi kadar purata kebangsaan 59.5%; dengan 49% lelaki dan 51% wanita mampu membaca. 11% dari populasi berusia di bawah 6 tahun. (2001)
Tateyama, Chiba

Geografi

Tateyama mempunyai garis pesisir pantai dengan jarak 34.3 kilometer.
Filem Hang Jebat (1961)

Pengarah

Filem Hang Jebat diarah oleh pengarah Hussein Haniff pada 1961, dan skripnya ditulis oleh Ali Aziz. 
Filem itu terpilih untuk dipertandingkan ke Festival Filem Asia ke-9 di Seoul, Korea Selatan pada tahun 1962.

Plot

Filem ini mengisahkan Sultan Mansur Shah tanpa mempedulikan nasihat Bendahara Tun Perak telah menjatuhkan hukuman mati ke atas Hang Tuah (M. Amin). Hang Jebat (Nordin Ahmad) yang dilantik menjadi Laksamana oleh Sultan menggunakan kesempatan ini untuk membalas dendam atas kematian Hang Tuah. Pada masa yang sama, Jebat menjalin hubungan dengan Dang Baru (Latifah Omar), pembantu rumah Bendahara Tun Perak dan mereka berkahwin secara rahsia. Sultan Mansur akhirnya membuat keputusan untuk berundur ke rumah Bendahara setelah Jebat bertindak membunuh Pateh Karma Wijaya (Mahmud June) bersama orang-orangnya dan menyerang istana Raden Mas Ayu (Rosnani Jamil). Usaha Sultan Mansur untuk menghalang keganasan Jebat menemui jalan buntu apabila Kasturi (Ghazali Sumantri), Lekir dan Lekiu gagal menentang Jebat dan dua orang pendekar yang diutuskan oleh Temenggung turut maut di tangan Jebat. Akhirnya Bendahara berterus-terang kepada Sultan Mansur Shah bahawa Tuah sebenarnya tidak dihukum bunuh, sebaliknya telah disembunyikan oleh beliau di sebuah perkampungan terpencil di Hulu Melaka. Berlaku pertarungan sengit antara Tuah dan Jebat hingga Jebat akhirnya tewas di tangan Tuah setelah berjaya merampas keris Taming Sari. Walaupun cedera parah, namun, bagaikan harimau mengamuk apabila dicederakan, Jebat bertindak melakukan amuk sehingga ramai tentera-tentera raja, pendekar-pendekar dan orang-orang kampung mati dibunuhnya. Sampai sahaja di rumah Tuah, Jebat akhirnya meninggal dunia di pangkuan Tuah.
Kampung Lubok Saga

Poskod

Poskod yang digunakan di Kampung Lubok Saga, Padang Serai, Kedah adalah 09400.
Robinson Crusoe (filem 1997)

Pelakon

Filem ini turut disertai oleh beberapa orang pelakon terkenal, antaranya adalah Pierce Brosnan, William Takaku, Polly Walker

Ringkasan

Robinson Crusoeme larikan diri Britain di atas kapal selepas membunuh rakannya lebih cinta kepada Mary. Menghadapi lautan luas
Krynki

Krynki merupakan sebuah bandar yang terletak di wilayah Podlaskie, Poland.
Rheinböllen

Rheinböllen merupakan sebuah kawasan perbandaran terletak di daerah Rhein-Hunsrück-Kreis, Rhineland-Palatinate, Jerman.
Montrésor

Montrésor ialah komun di jabatan Indre-et-Loire di Perancis.
Masjid Al-Amaniah, Gombak

Alamat

Masjid Al-Amaniah, Gombak, 68100 Batu Caves, negeri Selangor.  Kos pembinaan RM1.5 juta  dibiayai oleh kerajaan negeri Selangor.
Palet

Pemiawaian

Tiada piawai dimensi palet yang diterima pakai di peringkat global. Syarikat-syarikat dan organisasi-organisasi di seluruh dunia menggunakan ratusan saiz palet yang berbeza. Walaupun tiada dimensi piawai untuk pengeluaran palet, terdapat beberapa saiz berbeza yang paling banyak digunakan.

Palet piawai Australia

Palet piawai Austrialia banyak ditemui di Australia dan jarang ditemui di tempat lain. Berbentuk segi empat sama dari kayu keras, ia bersaiz 1165 mm × 1165 mm dan muat dengan sempurna di dalam kontena RACE perkhidmatan keretapi Australia, tetapi langsung tidak sesuai untuk kontena ISO yang digunakan di seluruh dunia. Jika palet ini dimuatkan dengan betul (tanpa pembaziran ruang), ini bermakna terdapat purata 7 mm ruang antara palet dan dinding kontena. Oleh kerana ruang lega yang minimum antara palet dan dinding kontena, alasan atau sumbatan (untuk penstabilan) kurang diperlukan.
Masjid Kampung Buluh Gading

Pentadbiran

Masjid Kampung Buluh Gading memiliki nombor pendaftaran masjid No Daftar: MY-11-KTR-00380.
Bintang Jasa

Bintang Jasa, adalah pingat sipil yang dikeluarkan oleh pemerintah Republik Indonesia, di bawah Bintang Mahaputra. Bintang ini dikeluarkan dan diberikan kepada mereka yang berjasa luar biasa terhadap nusa dan bangsa pada bidang tertentu di luar bidang ketenteraan.
Bad Grund

Bad Grund merupakan sebuah munisipaliti terletak di daerah Osterode, Niedersachsen, Jerman.
Kampung Banggol Kong

Poskod

Poskod yang digunakan di Kampung Banggol Kong, Pasir Mas, Kelantan adalah 17200 .
Khosrov bey Sultanov

Khosrov bey Sultanov (Bahasa Azeri: Xosrov bəy Sultanov; 1879-1943) merupakan salah seorang bekas anggota Dewan Nasional Azerbaijan.
Kuprum(II) klorida

Penggunaan

Satu aplikasi perindustriaan kuprum(II) klorida yang utama ialah sebagai komangkin (bersama dengan paladium(II) klorida) dalam proses Wacker. Dalam proses ini, etena (etilena) ditukar menjadi etanal (asetaldehid) menggunakan air dan udara. Dalam proses ini, PdCl₂ diturunkan menjadi Pd, dan CuCl₂ bertindak mengoksidakan kembali paladium kepada PdCl₂. Udara kemudiaannya mengoksidakan CuCl yang terhasil untuk kembali menjadi CuCl₂, melengkapkan kitaran tesebut.
(1) C₂H₄(g)  +  PdCl₂(aq)  +  H₂O (ce)  →  CH₃CHO(aq)  +  Pd(p) +  2 HCl(aq)
(2) Pd(s)  +  2 CuCl₂(aq)  →  2 CuCl(s)  +  PdCl₂(aq)
(3) 2 CuCl(s)  +  2 HCl(aq)  +  ¹/₂O₂(g)  →  2 CuCl₂(aq)  +  H₂O(l)
Keseluruhan proses: C₂H₄(g)  +  ¹/₂O₂(g)  →  CH₃CHO (aq)
Kuprum(II) klorida digunakan dalam bermacam-macam jenis sintesis organik.  Ia digunakan untuk pengklorinan hidrokarbon aromatik- yang biasanya dijalankan dengan kehadiran aluminium oksida. Ia juga mengklorinkan kedudukan alfa sebatian-sebatian karbonil:
Tindak balas ini dijalankan menggunakan pelarut kutub seperti DMF, biasanya dengan kehadiran litium klorida, yang mempercepatkan kadar tindak balas.
CuCl₂, dengan kehadiran oksigen, juga dapat mengoksidakan fenol. Hasil utama pula boleh digunakan untuk menghasilkan sama ada kuinon atau hasil bergandingan daripada pendimeran oksidaan. Proses yang terkemudian itu menghasilkan sintesis penghasilan tinggi bagi 1,1-binaftol (juga dikenali sebagai BINOL) dan terbitannya, hasil-hasil ini boleh dijadikan sebagai enantiomer tunggal pada lebihan enantiomer yang tinggi:
Sebatian-sebatian sedemikian adalah perantara yang bernilai dalam sintesis BINAP dan terbitan-terbitannya, terkenal sebagai ligan kiral untuk mangkin penghidrogenan tak simetri.
CuCl₂ juga memangkin tambahan radikal bebas sulfonil klorida kepada alkena; alfa-klorosulfona kemudiannya menjalani penyingkiran dengan bes untuk memberikan hasil vinil sulfon.
Kuprum(II) klorida juga digunakan dalam piroteknik sebagai agen pewarna hijau.

Langkah pengawasan

Garam-garam kuprum adalah toksik, dan boleh membawa maut. Gunakan sarung tangan dan cermin mata keselamatan, elakkan daripada termakan atau tersedut.
Karumathampatti

Demografik 2001

Menurut bancian India pada tahun 2001, Karumathampatti memiliki bilangan penduduk seramai 26,162. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Karumathampatti memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 57% lelaki dan 43% wanita mampu membaca. 10% dari populasi berusia di bawah 6 tahun. (2001)
Dhenkanal

Demografik 2001

Menurut bancian India pada tahun 2001, Dhenkanal memiliki bilangan penduduk seramai 57,651. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Dhenkanal memiliki kadar pendidikan (kebolehan membaca) 79%, melebihi kadar purata kebangsaan 59.5%; dengan 56% lelaki dan 44% wanita mampu membaca. 10% dari populasi berusia di bawah 6 tahun. (2001)
Naga babi

Naga babi (Cina ringkas: 猪龙; Cina tradisional: 豬龍; pinyin: zhū lóng) ialah sejenis artifak buatan jed dari China zaman Neolitik. Naga babi ini merupakan bentuk seakan haiwan dengan kepala umpama babi dan badan yang panjang dan tidak berkaki melingkari kepala itu, sehingga disifatkan berbentuk seakan-akan janin. Naga babi yang awal lebih tebal, pendek dan gemuk; manakala contoh-contoh yang lewat pula lebih anggun dan berbentuk seakan-akan ular.
Patung naga babi dihasilkan oleh kebudayaan Hongshan dan sering dijumpai sebagai hiasan kubur. Turut dijumpai adalah tulang babi yang dikebumikan di samping manusia di tapak-tapak perkuburan Hongshan, maka membayangkan bahawa haiwan tersebut membawa makna penuh istiadat.
Adalah dipercayai bahawa naga babi ini merupakan gambaran sulung buat naga Cina. Aksara bagi "naga" dalam tulisan Cina terawal mempunyai bentuk melingkar yang serupa dengan itu, begitu juga dengan tangkal-tangkal naga buatan jed dari zaman dinasti Shang.
Kadudamas

Poskod

Poskod yang digunakan di Kadudamas adalah 42363. Terdapat 8 buah desa di dalam daerah kecamatan Cirinten.
Panamax

Pengecualian

Kapal-kapal yang memiliki ketinggian sehingga 205 kaki (62.48 m) dapat melalui terusan dengan kebenaran awal, bergantung kepada paras air (pasang surut) di Jambatan Amerika.
Dari masa ke semasa, kapal-kapal yang memiliki lebar sehingga 107 kaki (32.61 m) dibenarkan melalui terusan itu dengan syarat drauf yang lebih ketat.
Kapal-kapal yang melebihi panjang dan lebar maksimum perlu menjalani pemeriksaan rapi sebelum dibenarkan lalu.
Ketika musim panas, apabila paras air Tasik Gatun adalah rendah, drauf maksimum yang dibenarkan akan dikurangkan.
Kapal terpanjang pernah melepasi terusan ini adalah San Juan Prospector, yang sekarang bertukar nama Marcona Prospector, sebuah kapal bijih-pukal-minyak yang berukuran 973 kaki (296.57 m) panjang dan 106 kaki (32.31 m) lebar. Kapal terlebar pernah melepasi terusan ini adalah dua kapal perang kelas North Carolina, iaitu USS North Carolina (BB-55) dan USS Washington (BB-56), yang memiliki lebar sehingga 108 kaki 3.875 inci (33.017 m).

Kapal-kapal Pasca-Panamax

Kapal Pasca-Panamax (Post-Panamax atau Over-Panamax) merujuk kepada kapal yang melebihi saiz Panamax dan tidak dapat melepasi terusan ini, seperti kapal tangki besar dan kapal kontena moden yang terbesar. Kapal-kapal pengangkut Tentera Laut Amerika Syarikat juga berada dalam kelas Pasca-Panamax; contohnya kapal pengangkut kelas Nimitz yang berukuran 1,092 kaki (332.84 m) panjang, 134 kaki (40.84 m) lebar, dengan dek penerbangan selebar 252 kaki (76.81 m).

Perluasan

Seawal tahun 1930an, pintu-pintu air yang baru telah dicadangkan bagi mengurangkan kesesakan dan membolehkan kapal-kapal yang lebih besar dapat melaluinya.
Pada 22 Oktober, 2006, Pihak Berkuasa Terusan Panama (dengan sokongan dari Tribunal pemilihan) telah mengadakan referendum agar rakyat Panama mengundi untuk Projek Perluasan Terusan Panama. Projek perluasan ini telah dipersetujui dengan majoriti undi yang besar sehingga 78%. Ianya dianggarkan siap pada 2014 dan menelan belanja $5.3 bilion.
Selepas projek perluasan ini, Terusan Panama bakal mampu menguruskan kapal yang bersaiz sehingga 13,000 TEU. Pada masa kini, ia cuma mampu menguruskan kapal bersaiz maksimum 5,000 TEU. Set pintu air yang ketiga – berukuran 1,400 kaki (426.72 m) panjang, 180 kaki (54.86 m) lebar, dengan drauf 60 kaki (18.29 m) – bakal digunakan bersama 2 set sedia ada.

Panamax Baru

Rancangan untuk membina pintu air yang lebih besar telah mewujudkan kelas baru iaitu "Panamax Baru" (New Panamax) dengan panjang maksimum 1,200 kaki (365.76 m), lebar sehingga 160 kaki (48.77 m) dan drauf di air tawar tropika pada 50 kaki (15.24 m). Arkitek perlautan dan Jurutera awam telah membuat kajian tentang dimensi ini untuk kapal-kapal kontena.
9 Zulkaedah

9 Zulkaedah merupakan hari ke-309 dalam kalendar Hijriah.
Mohd. Salleh Man

Latarbelakang

Beliau berasal dari Permatang Sungai Dua, Kepala Batas, Pulau Pinang. Beliau sudah beristeri dan mempunyai 5 orang cahaya mata.

Pendidikan

YB Ustaz Salleh Man mendapat pendidikan awal di Sekolah Kebangsaan Permatang Buluh Seberang Perai dan kemudiannya Sekolah Menengah Kebangsaan Kepala Batas. Beliau juga mempunyai kelulusan 5 Thanawi yang dipelajarinya dari Madrasah Khairiah Islamiah Pokok Sena, Seberang Perai. Selepas pengajian menengah beliau pergi Yayasan Pengajian Tinggi Islam Nilam Puri, Kelantan dan akhirnya mendapat Ijazah Sarjana Muda Syariah di Universiti Malaya.

Pengalaman Kerja

Beliau pernah berkhidmat sebagai Pegawai Masjid dan juga menjadi penceramah Bebas. Beliau juga pernah menjadi pengurus sekolah swasta.
Pagelaran, Pagelaran, Pandeglang

Poskod

Poskod yang digunakan di Pagelaran adalah 42265. Terdapat 13 buah desa di dalam daerah kecamatan Pagelaran.
Pozo Cañada

Pozo Cañada merupakan sebuah kawasan perbandaran di Sepanyol di Albacete, di komuniti autonomi Castile-La Mancha.